b'\n_START_ARTICLE_\nMaria Dolors Renau i Man\xc3\xa9n\n_START_SECTION_\nBiografia\n_START_PARAGRAPH_\nLlicenciada en psicologia i pedagogia, treball\xc3\xa0 en el col\xc2\xb7lectiu de mestres Rosa Sensat i fou directora de l\'escola d\'Educadors "Flor de Maig" de la Diputaci\xc3\xb3 de Barcelona. A les eleccions generals espanyoles de 1982 i 1989 fou diputada pel PSC-PSOE per la prov\xc3\xadncia de Barcelona. Tamb\xc3\xa9 ha estat Parlament\xc3\xa0ria al Parlament Europeu per designaci\xc3\xb3 de les Corts Generals, entre 1986 i 1987 i presidenta de la Internacional Socialista de les Dones des d\'octubre de 1999 a octubre del 2003._NEWLINE_ Va publicar articles a revistes com Cuadernos de Pedagog\xc3\xada i Leviat\xc3\xa1n. A 1993 va ser cap del Gabinet de Relacions Internacionals de la Diputaci\xc3\xb3 de Barcelona i assessora de l\'Institut Catal\xc3\xa0 de la Dona._NEWLINE_L\'any 2008 reb\xc3\xa9 la Medalla al treball President Maci\xc3\xa0 i l\'any 2011 la Creu de Sant Jordi de la Generalitat de Catalunya com a reconeixement a la tasca dels primers diputats catalans al Parlament Europeu.'